સોશિયલ મીડિયા પર આ સામાચાર શૅર કરતી વખતે લોકો કહી રહ્યા છે કે આ વ્યક્તિ રાષ્ટ્રીય સ્વયંસેવક સંઘ સાથે સંકળાયેલી છે. 

સોશિયલ મીડિયા પર એક તસ્વીર વાઇરલ થઈ રહી છે, જેમાં આરએસએસનો યુનિફોર્મ પહેરેલી બે વ્યક્તિમાંથી એકને મેંગલોર ઍરપૉર્ટ પર કથિત વિસ્ફોટક મૂકવાના કેસમાં આરોપી ઠેરવવામાં આવી છે. 

કેટલાક લોકો આ બાબતે સોશિયલ મીડિયા પર ટિપ્પણી કરી રહ્યા છે કે આ વ્યક્તિ હિંદુ છે એટલે તેમને 'આતંકવાદી' તરીકે સંબોધવામાં નથી આવી રહી. 

સોશિયલ મીડિયામાં એમ પણ કહેવામાં આવી રહ્યું છે કે જો આ વ્યક્તિ મુસ્લિમ હોત તો તેને ઉગ્રવાદી કહેવામાં આવત પણે તે હિંદુ છે એટલે આવું નહીં થાય.

20 જાન્યુઆરીએ કર્ણાટકના મેંગલોર ઍરપૉર્ટ પર એક બિનવારસી થેલો મળી આવ્યો હતો, જેમાં કથિત પણે વિસ્ફોટક હતા. 

આ મામલે બેંગલુરુમાંથી આદિત્ય રાવ નામની વ્યક્તિની ધરપકડ કરવામાં આવી હતી. 

શું છે સત્ય?

બીબીસીએ આ બાબતે સ્પષ્ટતા મેળવવા માટે મેંગલોર પોલીસને ફોન કર્યો હતો.

પોલિસ કમિશનર પી. એસ. હર્ષાએ બીબીસીને કહ્યું કે આદિત્ય રાવ રાષ્ટ્રીય સ્વયંસેવક સંઘ સાથે જોડાયેલા નથી.  

તેમણે કહ્યું કે આદિત્ય રાવ નામની વ્યક્તિએ બેંગલુરુમાં સમર્પણ કર્યું હતું. પોલીસ આ બાબતે તપાસ કરી રહી છે. 

પ્રાથમિક જાણકારી મુજબ આ વ્યક્તિ સન્માનિત કૉલેજોમાંથી મિકૅનિકલ એન્જિનિયરિંગ અને એમબીએનો અભ્યાસ કર્યો છે અને કેટલીક બૅન્કોમાં પણ કામ કર્યું છે. 

પોલીસનું કહેવું છે કે ઍરકંડિશન્ડ કાર્યાલયમાં કામ કરવાને કારણે આરોપીને તકલીફ થતી હતી અને તેમને ફિલ્ડવર્ક કરવાની ઇચ્છા હતી. 

પોલીસના જણાવ્યા અનુસાર આદિત્ય રાવે દાવો કર્યો છે કે સિક્યૉરિટી ગાર્ડ જેવા પદ પર નોકરી કરી છે. 

મેંગલોર ઍરપૉર્ટ પર નોકરી માટે તેમણે અરજી કરી હતી, જેને પગલે તેમની પાસેથી વૈધ દસ્તાવેજો માગવામાં આવ્યા હતા. 

જ્યારે તે દસ્તાવેજો લેવા માટે ઘરે ગયા ત્યારે નોકરી બીજા કોઈને આપી દેવામાં આવી હતી. 

પોલીસ એવું પણ જણાવે છે કે આ વાતથી નારાજ થઈને તેમણે ઍરપૉર્ટના અધિકારીઓને ધમકી ભરેલો ફોન કર્યો હતો અને તેમને હેરાન કરવાનું નક્કી કર્યું હતું. 

આ પહેલાં પણ તેણે બેંગલુરુના સૅન્ટ્રલ રેલવેસ્ટેશનમાં નકલી કૉલ કર્યા હતા, આ કેસમાં તેને 11 મહિનાની સજા પણ થઈ હતી અને 2019માં જેલમાંથી બહાર આવ્યો હતો. 

પોલીસે કહ્યું કે પ્રાથમિક તપાસમાં જાણવા મળ્યું હતું કે આરોપીએ ઇ-રિટેલર્સ પાસેથી નાના-નાના પાર્ટ ખરીદ્યા અને એક ડિવાઇસ (આઈઈડી) બનાવ્યું હતું. 20 જાન્યુઆરીની... \n\nમને ઉપરના લેખ માટે સારું શીર્ષક આપો.
મેંગ્લોરમાં વિસ્ફોટક મૂકનારા આરોપી RSSના કાર્યકર? - ફૅક્ટ ચેક